Aangrypende foto wys lang pad na moederskapDie foto wat Angela met die Sher-vrugbaarheidskliniek gedeel het (Foto: Facebook) ŉ Vrou wat ŉ jaar en ŉ half gesukkel het om deur middel van in vitro-bevrugting (IVF) swanger te raak, het ŉ aangrypende foto op sosiale media gedeel oor die lang pad na moederskap. Die Sher-vrugbaarheidskliniek in St Louis, Missouri, het dr. Molina Dayal en die pasiënt, Angela, bedank dat hulle die “ware definisie van liefde” gedeel het. Angela het die klomp inspuitingsnaalde wat nodig was om dié baba te maak, in ŉ hartjievorm rondom haar geplaas. Dayal het aan ABC News gesê dit is nie eers al die inspuitings wat benodig was nie. Angela wou nie haar van aan ABC bekend maak nie. “Die naalde was die maklike deel,” het sy gesê. “Dit was die emosionele uitputting wat sy tol geëis het.” Nadat Angela haar foto gedeel het, het talle ander vroue ook hul IVF-babas gedeel.